CELEX: 32015D1889
Language: sl
Date: 2015-10-08 00:00:00
Title: Sklep Sveta (EU) 2015/1889 z dne 8. oktobra 2015 o razpustitvi pokojninskega sklada Europola

21.10.2015   
            
            
               SL
            
            
               Uradni list Evropske unije
            
            
               L 276/60
            
         SKLEP SVETA (EU) 2015/1889
   z dne 8. oktobra 2015
   o razpustitvi pokojninskega sklada Europola
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Akta Sveta z dne 3. decembra 1998, ki določa kadrovske predpise za zaposlene v Europolu (1) (v nadaljnjem besedilu: Kadrovski predpisi Europola), in zlasti člena 37(3) Dodatka 6 k navedenemu aktu,
   ob upoštevanju Akta Sveta z dne 12. marca 1999 o sprejetju pravil o pokojninskem skladu Europola in zlasti člena 13 Akta,
   ob upoštevanju predloga, ki ga je predložil upravni odbor Europola po posvetovanju z upravnim odborom pokojninskega sklada Europola (v nadaljnjem besedilu: sklad),
   ob upoštevanju naslednjega:
   
               (1)
            
            
               Sklep Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (2) (v nadaljnjem besedilu: Sklep o Europolu) od začetka svoje uporabe, to je od 1. januarja 2010, nadomešča Akt Sveta z dne 26. julija 1995 o Konvenciji na podlagi člena K.3 Pogodbe o Evropski uniji o ustanovitvi Evropskega policijskega urada (3) (v nadaljnjem besedilu: Konvencija o Europolu).
            
         
               (2)
            
            
               Sklep o Europolu določa, da se vsi ukrepi za izvajanje Konvencije o Europolu razveljavijo z učinkom od 1. januarja 2010, razen če v Sklepu o Europolu ni določeno drugače.
            
         
               (3)
            
            
               Člen 57(5) Sklepa o Europolu nadalje določa, da se Kadrovski predpisi Europola in drugi ustrezni instrumenti še naprej uporabljajo za člane osebja, ki niso zaposleni na podlagi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, kot so določeni v Uredbi Sveta (EGS, Euratom, ESPJ) št. 259/68 (4) (v nadaljnjem besedilu: Kadrovski predpisi).
            
         
               (4)
            
            
               Sklep o Europolu določa tudi, da se Kadrovski predpisi uporabljajo za direktorja, namestnike direktorja in osebje Europola, zaposlene po 1. januarju 2010.
            
         
               (5)
            
            
               Sklep o Europolu nadalje določa, da vse pogodbe o zaposlitvi, ki jih je sklenil Europol, kot je bil ustanovljen s Konvencijo o Europolu, in ki veljajo 1. januarja 2010, veljajo še naprej do datuma njihovega izteka, vendar jih po datumu začetka uporabe Sklepa o Europolu ni mogoče več podaljšati na podlagi Kadrovskih predpisov Europola.
            
         
               (6)
            
            
               Sklep o Europolu določa tudi, da se vsem članom osebja, zaposlenim po pogodbi, veljavni 1. januarja 2010, zagotovi možnost, da sklenejo pogodbo za začasne uslužbence ali pogodbene uslužbence v skladu s Pogoji za zaposlitev drugih uslužbencev Evropske unije. To možnost je izkoristila velika večina članov osebja.
            
         
               (7)
            
            
               Število osebja, ki je bilo še naprej zaposleno v skladu s Kadrovskimi predpisi Europola, kot tudi njihovi prispevki v pokojninski sklad Europola v skladu s členom 37(1) Dodatka 6 h Kadrovskim predpisom Europola, so se zato od januarja 2010 postopoma zmanjševali. Prispevki so se dokončno ustavili, ko se je 31. decembra 2014 iztekla zadnja pogodba o zaposlitvi, za katero so veljali Kadrovski predpisi Europola.
            
         
               (8)
            
            
               Do sedaj je sklad že izplačal veliko večino pokojnin in odpravnin, dodeljenih udeležencem sklada na podlagi Kadrovskih predpisov Europola. Preostale pokojninske obveznosti sklada so omejene izključno na mesečno izplačevanje pokojnin zelo omejenemu in vedno manjšemu številu upokojencev in nekdanjih članov osebja ali na izplačevanje odpravnin tem osebam.
            
         
               (9)
            
            
               Obveznosti sklada bodo prenehale prej, kot je bilo predvideno ob ustanovitvi sklada, in jih je mogoče določiti z uporabo aktuarskega strokovnega znanja.
            
         
               (10)
            
            
               Sredstva, ki so trenutno na voljo v skladu, presegajo kapital, potreben za izpolnitev obveznosti sklada.
            
         
               (11)
            
            
               Pokojninski sklad Europola je bil ustanovljen na podlagi člena 37(1) Dodatka 6 h Kadrovskim predpisom Europola in njegov glavni namen je bil upravljanje pokojninskih prispevkov Europola in udeležencev sklada ter zagotavljanje pokojnin ali odpravnin, izplačanih udeležencem sklada na podlagi Kadrovskih predpisov Europola. Ta sklad je svoj namen izpolnjeval kot neodvisni začasni pokojninski sklad.
            
         
               (12)
            
            
               Glede na zmanjšano dejavnost sklada in njegovo trenutno finančno stanje bi bilo treba veljavno upravno ureditev sklada poenostaviti tako, da bi prilagodili način financiranja in izplačevanja pokojnin na podlagi pokojninske sheme, določene v Kadrovskih predpisih Europola.
            
         
               (13)
            
            
               Posledično bi bilo treba sklad razpustiti, njegovo preostalo dejavnost pa zaupati Europolu, ki bi moral prevzeti odgovornost za izvrševanje plačil pokojnin na podlagi pokojninske sheme Kadrovskih predpisov Europola.
            
         
               (14)
            
            
               Na Europol bi bilo treba prenesti sredstva sklada, kolikor so potrebna za izpolnjevanje nanj prenesenih obveznosti. Sredstva, ki jih sklad prenese na Europol za namen izvrševanja plačil pokojnin na podlagi pokojninske sheme Kadrovskih predpisov Europola, se rezervirajo za ta namen.
            
         
               (15)
            
            
               Svet mora poskrbeti za obračun vseh sredstev, ki so ostala v skladu in se bodo uporabila za namen, ki najbolj ustreza namenu sklada.
            
         
               (16)
            
            
               Splošni namen sklada je bil zagotoviti uslužbencem Europola in njihovim upravičencem redni vir dohodka po upokojitvi, ob tem pa omejiti stroške pokojnin članov osebja v proračunu držav članic. Zato razdelitev vseh sredstev, ki so ostala v skladu, med njihove prvotne vplačnike prispevkov najbolj ustreza namenu sklada.
            
         
               (17)
            
            
               Upravni odbor Europola se je po posvetovanju z upravnim odborom pokojninskega sklada Europola soglasno dogovoril, da bo Svetu predlagal razpustitev sklada in razdelitev splošne rezerve med posamezne vplačnike prispevkov sorazmerno z njihovimi prispevki, v skladu s členom 13 pravil o pokojninskem skladu Europola –
            
         SPREJEL NASLEDNJI SKLEP:
   Člen 1
   Razpustitev pokojninskega sklada Europola in prenos dejavnosti
   Razpusti se neodvisni pokojninski sklad, ustanovljen z Aktom Sveta z dne 12. marca 1999 o sprejetju pravil o pokojninskem skladu Europola na podlagi člena 37 Dodatka 6 h Kadrovskim predpisom Europola.
   Preostala dejavnost sklada se samodejno prenese na Europol dne 1. januarja 2016.
   Člen 2
   Pravno nasledstvo
   Europol šteje za pravnega naslednika sklada v zvezi z vsemi pogodbami, ki jih je sklenil sklad, obveznostmi sklada in premoženjem, ki ga je sklad pridobil, ter v zvezi s terjatvami sklada do tretjih strank.
   Ta sklep ne vpliva na pravno veljavnost dogovorov, ki jih je sklenil sklad.
   Člen 3
   Ukrepi za pripravo prenosa
   Pred datumom začetka uporabe tega sklepa se sredstva, ki jih je naložil sklad, unovčijo in deponirajo na bančnem računu na ime sklada.
   Po posvetovanju z neodvisnim kvalificiranim aktuarjem upravni odbor sklada pripravi poročilo, ki prikazuje stanje zaključnih sredstev in obveznosti sklada (v nadaljnjem besedilu: končno poročilo). Končno poročilo vključuje podrobno aktuarsko oceno pokojninskih obveznosti, prenesenih na Europol, na podlagi parametrov, ki izhajajo iz določb Kadrovskih predpisov Europola in narave preostalih pokojninskih obveznosti, pa tudi iz aktuarskih predpostavk, naštetih v Prilogi k temu sklepu. V končnem poročilu se določi znesek finančnih rezervacij, potrebnih za izpolnitev teh obveznosti, ob ustreznem upoštevanju dovoljenega odstopanja zaradi obsega zadevne populacije.
   Končno poročilo se pošlje upravnemu odboru Europola, revidira pa ga Evropsko računsko sodišče v skladu s členom 43 in členom 58(2)(a) Sklepa o Europolu.
   Člen 4
   Dodelitev sredstev sklada
   1.   Na Europol se prenese delež sredstev sklada, ki ustreza znesku, zadostnemu za kritje pokojninskih obveznosti, prenesenih na Europol, kot jih na podlagi končnega poročila odobri upravni odbor Europola. Ta sredstva se rezervirajo za poseben namen izplačevanja pokojnin v skladu s členom 5.
   2.   Po izpolnitvi vseh pokojninskih obveznosti se preostali delež sredstev, opredeljenih v odstavku 1, vknjiži v druge prihodke v proračunu Europola.
   3.   Razlika med skupno vsoto sredstev sklada in zneskom, navedenim v odstavku 1, se dodeli na naslednji način:
   
               (a)
            
            
               dve tretjini te razlike se izplačata Europolu. Europol določi, kateri del tega zneska je treba obravnavati kot:
               
                           (i)
                        
                        
                           preostanek presežkov proračunov, odobrenih na podlagi člena 35(5) Konvencije o Europolu, ki se vrne državam članicam na podlagi načel, na katerih je bil utemeljen člen 58(5) Sklepa o Europolu;
                        
                     
                           (ii)
                        
                        
                           preostanek subvencij, ki so bile Europolu plačane iz splošnega proračuna Evropske unije, na podlagi člena 42 Sklepa o Europolu;
                        
                     
         
               (b)
            
            
               tretjina te razlike se prenese na Europol in se rezervira za poseben namen razdelitve med nekdanje aktivne udeležence sklada, kadar so ti pokojni, pa med njihove zakonite dediče, in sicer sorazmerno glede na celoten znesek prispevkov, ki so jih vplačali v sklad v času, ko so bili zaposleni na podlagi Kadrovskih predpisov Europola.
               Če niso zaposleni v Europolu, morebitni upravičenci do izplačila na podlagi te točke Europolu sporočijo svoje kontaktne podatke, dokazilo o identiteti in dokazilo o svoji pravici kot dediči, če je ustrezno, v roku dveh let po datumu objave tega sklepa v Uradnem listu Evropske unije. Europol ni dolžan aktivno iskati nekdanjih aktivnih udeležencev sklada, katerih zadnji kontaktni podatki, sporočeni Europolu, niso več veljavni, pa tudi ne dedičev pokojnih nekdanjih aktivnih udeležencev.
               Stroški, ki jih ima Europol v zvezi z razdelitvijo, se plačajo iz zneska, opredeljenega v odstavku 1.
               Preostanek tega deleža sredstev po izplačilu ugotovljenim upravičencem se vknjiži v druge prihodke v proračunu Europola.
            
         Člen 5
   Plačilo pokojnin, dodeljenih na podlagi Kadrovskih predpisov Europola
   Prejemki posameznikov iz sistema socialne varnosti iz člena 78 Kadrovskih predpisov Europola bremenijo proračun Europola in jih Europol izplačuje iz rezerviranih prihodkov, navedenih v členu 4(1).
   Dodatne izdatke, povezane s plačevanjem zadevnih prejemkov, krije Europol in jih izplačuje iz naslova istih rezerviranih prihodkov.
   Razen obveznosti, ki jih krijejo pozavarovalne sheme Europola, Europol krije morebiten primanjkljaj, če rezervirani prihodki iz člena 4(1) ne zadostujejo za izpolnitev obveznosti sklada.
   Člen 6
   Upravni odbor pokojninskega sklada Europola
   Člani upravnega odbora sklada obdržijo funkcijo, dokler odbor ne odobri zadnjega letnega poročila in Evropsko računsko sodišče ne revidira končnega poročila.
   Potem ko funkcije članov upravnega odbora sklada prenehajo, se njihova odgovornost omeji na primere hude malomarnosti in resnih kršitev pri opravljanju njihovih nalog, ko so imeli funkcijo.
   Člen 7
   Začetek veljavnosti
   Ta sklep začne veljati dan po sprejetju.
   Uporablja se od 1. januarja 2016. Člen 3 pa se uporablja od datuma začetka veljavnosti tega sklepa.
   
      V Luxembourgu, 8. oktobra 2015
      
         
            Za Svet
         
         
            Predsednik
         
         J. ASSELBORN
      
   
   
      (1)  UL C 26, 30.1.1999, str. 23.
   
      (2)  UL L 121, 15.5.2009, str. 37.
   
      (3)  UL C 316, 27.11.1995, str. 1.
   
      (4)  Uredba Sveta (EGS, Euratom, ESPJ) št. 259/68 z dne 29. februarja 1968 o določitvi Kadrovskih predpisov za uradnike in Pogojev za zaposlitev drugih uslužbencev Evropskih skupnosti (UL L 56, 4.3.1968, str. 1).
   
      PRILOGA
      AKTUARSKE PREDPOSTAVKE
      
                  Realna diskontna stopnja
               
               
                  V skladu s smernicami banke De Nederlandsche Bank
               
            
                  Aktuarska vrednost „odloženih“ pokojninskih pravic upokojencev in upravičenj udeležencev, ki niso upravičeni do izplačila pokojnine
               
               
                  Aktuarska vrednost možnosti (izplačilo pokojnine, prenos pravic, plačilo odpravnine), ki je za pokojninski sklad ali Europol največji strošek
               
            
                  Tabela umrljivosti (zdravi ljudje)
               
               
                  Tabele, določene z Aktom Sveta z dne 20. decembra 2012 (1), v veljavi od 1. januarja 2016
               
            
                  Tabela umrljivosti (invalidi)
               
               
                  Tabele za zdrave ljudi + dodatna 3 leta
               
            
                  Stopnja invalidnosti
               
               
                  Delež upravičencev do invalidske pokojnine v celotnem številu preostalih udeležencev
               
            
                  Stopnja poročenih ob prenehanju zaposlitve
               
               
                  Na podlagi dejanskega stanja
               
            
                  Starostna razlika med zakoncema
               
               
                  Na podlagi dejanskega stanja
               
            
                  Prihodnji upravni stroški, ki se prištejejo aktuarski vrednosti upravičenj
               
               
                  Se izračunajo na podlagi predvidljivih upravnih stroškov, potrebnih za izplačilo preostalih upravičenj in razdelitev zneska iz člena 4(3) tega sklepa
               
            
         (1)  Akt Sveta z dne 20. decembra 2012 o določitvi tabel umrljivosti iz členov 6 in 35 Dodatka 6 h kadrovskim predpisom, ki veljajo za osebje Europola.